પ્રધાનમંત્રી નરેન્દ્રભાઇ મોદીના સહી પોષણ દેશ રોશન’ આહ્વાનને ચરિતાર્થ કરવા તથા સુપોષિત ગુજરાતના સંવેદનશીલ લક્ષ્યને હાંસલ કરવા સંકલિત બાળ વિકાસ સેવા યોજના, મહિલા અને બાળ વિકાસ વિભાગ ગુજરાત સરકાર દ્વારા પોષણ કર્મયોગીઓમાં સુપોષણ અંગે સંવેદના કેળવવા તેમજ જુદી-જુદી યોજનાઓના લાભાર્થીઓને પોષણ કીટ વિતરણ માટે સુપોષણ ચિંતન સમારોહ તથા સતત સેવારત રહેતી આંગણવાડી કાર્યકર તથા તેડાગર બહેનોને સાડી અને ગણવેશ વિતરણ કરવાનો સમારોહ સાંસદશ્રી પૂનમબેન માડમના અધ્યક્ષ સ્થાને ખંભાળીયા નગરપાલીકા હોલ ખાતે યોજાયો હતો આ તકે સાંસદ પૂનમબેન માડમે આંગણવાડી કાર્યકર બહેનોની કર્તવ્યનિષ્ઠાને બિરદાવતાં જણાવ્યું હતું કે, રાજ્ય સરકાર મહિલા સશક્તિકરણ માટે સતત પ્રયત્નશીલ રહી છે.